ÚRAD VLÁDY 
SLOVENSKEJ REPUBLIKY 
   sekcia vládnej legislatívy 

                                                                                                        Na rokovanie vlády SR
   dňa 10. marca 2004
 K materiálu č. 5944/2004
    K bodu č. 5

S T A N O V I S K O 

k návrhu ústavného zákona, ktorým sa mení a dopĺňa Ústava Slovenskej republiky č. 460/1992  Zb. v znení neskorších predpisov 

I.
	Návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov  predkladá na rokovanie vlády Slovenskej republiky podpredseda vlády minister spravodlivosti SR Daniel Lipšic ako iniciatívny návrh.
	
	Cieľom predloženého návrhu je zakotviť nezlučiteľnosť funkcie poslanca Európskeho parlamentu s funkciou poslanca národného parlamentu a nadväzne na to, aj kontrolu ústavnosti a zákonnosti volieb do Európskeho parlamentu v konaní pred Ústavným súdom Slovenskej republiky. 

II.

Návrh ústavného zákona nebol predmetom medzirezortného pripomienkového konania a ani  rokovania Legislatívnej rady vlády SR. Predmet jeho úpravy bol obsahom aj poslaneckého návrhu novely Ústavy Slovenskej republiky, pričom na rokovaní legislatívnej rady neboli k navrhovaným zmenám ústavy vznesené pripomienky. 
		
	Návrh ústavného zákona nezakladá zvýšené nároky na štátny rozpočet Slovenskej republiky, nemá vplyv na rozpočty vyšších územných celkov a rozpočty obcí.  Ministerstvo financií SR sa k takto uvádzanému dopadu návrhu ústavného zákona vyjadrilo listom z 19. 12. 2003 k návrhu rovnakého obsahu, ktorý predložila skupina poslancov NR SR pod parl. tlačou 515 s tým, že sa s ním stotožnilo.  

Návrh ústavného  zákona vzhľadom na predmet úpravy nie je potrebné prerokovať v Rade hospodárskej a sociálnej dohody SR. 

III.
	Úrad vlády Slovenskej republiky, sekcia vládnej legislatívy, predkladaný návrh ústavného zákona vypracovala.  Odporúča ho preto schváliť bez pripomienok. 

V Bratislave 9. marca 2004.